TÁRSULÁSI MEGÁLLAPODÁS

(Tervezet)

A társulásban résztvevő települési önkormányzatok az Alaptörvény 32. cikk (1) bekezdés k) pontjának, valamint Magyarország helyi önkormányzatairól szóló 2011. évi CLXXXIX. törvény 87.§-a alapjána résztvevő települési önkormányzatok képviselő-testületei jóváhagyó határozatai szerint önkéntes és szabad elhatározásukból, egyenjogúságuk tiszteletben tartásával, arányos teherviselés mellett, a térség összehangolt fejlesztése érdekében - jogi személyiséggel rendelkező önkormányzati társulás (a továbbiakban: Társulás) társulási megállapodását a következők szerint határozzák meg:

**PREAMBULUM**

A Völgységi Önkormányzatok Társulása (VÖT) és a Bonyhádi Szociális Alapszolgáltatási Központként működő Gondozási Központ Fenntartója Társulási Tanácsa (SZÖT), valamint a két társulást alapító települési önkormányzatok képviselő-testületei határozataikban döntöttek arról, hogy a SZÖT által ellátott feladatot 2016. január 1. nappal a VÖT látja el.

1. **A TÁRSULÁS NEVE, SZÉKHELYE**

A társulás neve: Völgységi Önkormányzatok Társulása

A társulás rövidített neve: VÖT

A Társulás székhelye: 7150 Bonyhád, Széchenyi tér 12.

A Társulás működési területe: A tag települési önkormányzatok közigazgatási területe a mellékletben meghatározottakra figyelemmel.

A Társulás létrejötte: A Társulás a társulási megállapodásnak a tagok képviselő-testületei által – minősített többséggel – történő jóváhagyásával és a Magyar Államkincstár Tolna Megyei Igazgatósága általi nyilvántartásba vétellel jön létre.

A Társulás időtartama: A Társulás határozatlan időre szól.

A Társulás jogállása: A Társulás jogi személy. Gazdálkodására a költségvetési szervek működésére vonatkozó szabályokat kell alkalmazni.

A Társulás alaptevékenységeinek kormányzati funkciók szerinti besorolását a Társulási megállapodás 2. függeléke tartalmazza.

1. **A TÁRSULÁS TAGJAINAK NEVE, SZÉKHELYE, KÉPVISELŐJÉNEK NEVE**
2. Aparhant Község Önkormányzata

Székhelye: 7186 Aparhant, Kossuth u. 34. Lakossága:1.065 fő.

Képviseli: Csóka Attila polgármester.

1. Bátaapáti Község Önkormányzata

Székhelye: 7164 Bátaapáti, Petőfi u.4. Lakossága: 442 fő.

Képviseli: Darabos Józsefné polgármester.

1. Bonyhád Város Önkormányzata

Székhelye: 7150 Bonyhád, Széchenyi tér 12. Lakossága: 13.808 fő.

Képviseli: Filóné Ferencz Ibolya Gyöngyi polgármester.

1. Bonyhádvarasd Község Önkormányzata

Székhely: 7158 Bonyhádvarasd, Kossuth L. u.27. Lakossága: 452 fő.

Képviseli: Csibi Zsolt polgármester.

1. Cikó Község Önkormányzata

Székhelye: 7161 Cikó, Iskola tér 1. Lakossága: 942 fő.

Képviseli: Haures Csaba polgármester.

1. Felsőnána Község Önkormányzata

Székhelye: 7175 Felsőnána, Rákóczi Ferenc u. 2/A. Lakossága: 650 fő.

Képviseli: Bognár László polgármester.

1. Grábóc Község Önkormányzata

Székhelye: 7162 Grábóc, Rákóczi F. u. 84. Lakossága: 185 fő.

Képviseli: Takács László polgármester.

1. Györe Község Önkormányzata

Székhelye: 7352 Györe, Petőfi S. u. 3. Lakossága: 658 fő.

Képviseli: Filamella Tibor alpolgármester

1. Izmény Község Önkormányzata

Székhelye: 7353 Izmény, Fő u. 23. Lakossága: 518 fő.

Képviseli: Kelemen Ferenc polgármester.

1. Kakasd Község Önkormányzata

Székhelye: 7122 Kakasd, Rákóczi F. u. 285. Lakossága:1.755 fő.

Képviseli: Bányai Károly polgármester.

1. Kéty Község Önkormányzata

Székhelye: 7174 Kéty, Petőfi S. u. 70. Lakossága: 700 fő.

Képviseli: Gödrei Zoltán polgármester.

1. Kisdorog Község Önkormányzata

Székhelye: 7159 Kisdorog, Kossuth. L. u. 187. Lakossága: 757 fő

Képviseli: Klein Mihály polgármester.

1. Kismányok Község Önkormányzata

Székhelye: 7356 Kismányok, Kossuth L. u. 49. Lakossága: 342 fő.

Képviseli: Simon László polgármester.

1. Kisvejke Község Önkormányzata

Székhelye: 7183 Kisvejke, Rákóczi F. u. 95. Lakossága: 431 fő.

Képviseli: Höfler József polgármester.

1. Lengyel Község Önkormányzata

Székhelye: 7184 Lengyel, Petőfi S. u. 53. Lakossága:599 fő.

Képviseli: Lőrincz Andrea polgármester.

1. Mórágy Község Önkormányzata

Székhelye: 7165 Mórágy, Alkotmány u. 3. Lakossága: 793 fő.

Képviseli: Glöckner Henrik polgármester.

1. Mőcsény Község Önkormányzata

Székelye: 7163 Mőcsény, Béke u. 2. Lakossága: 344 fő.

Képviseli: Krachun Elemér polgármester.

1. Mucsfa Község Önkormányzata

Székhelye: 7185 Mucsfa, Kossuth L. u. 50. Lakossága: 399 fő.

Képviseli: Antal József polgármester.

1. Murga Község Önkormányzata

Székhelye: 7176 Murga, Szabadság u. 124. Lakossága: 71 fő.

Képviseli: Felkl Márton polgármester.

1. Nagymányok Város Önkormányzata

Székhelye: 7355 Nagymányok, Dózsa Gy. u. 28. Lakossága: 2. 377 fő.

Képviseli: Karl Béla polgármester.

1. Nagyvejke Község Önkormányzata

Székhelye: 7186 Nagyvejke, Fő u. 20. Lakossága: 168 fő.

Képviseli: Nagy Miklós polgármester.

1. Tevel Község Önkormányzata

Székhelye: 7181 Tevel, Fő u. 288. Lakossága: 1.414 fő.

Képviseli: Héri Lászlóné polgármester.

1. Községi Önkormányzata Váralja

Székhelye: 7354 Váralja, Kossuth L. u. 203. Lakossága: 875 fő.

Képviseli: Sziebert Éva polgármester.

1. Závod Község Önkormányzata

Székhelye: 7182 Závod, Új u. 13. Lakossága: 304 fő.

Képviseli: László Attila polgármester.

1. Zomba Község Önkormányzata

Székhelye: 7173 Zomba, Fő tér 1. Lakossága: 2. 149 fő.

Képviseli: Szűcs Sándor polgármester.

1. **A TÁRSULÁS CÉLJA, A TÁRSULÁS ÁLTAL ELLÁTOTT FELADAT- ÉS HATÁSKÖRÖK**

**III. 1. A Társulás célja**

1. A társulás célja a területfejlesztésről és területrendezésről szóló 1996. évi XXI. törvény 10. § (1) bekezdésében meghatározott társulás működtetése a területfejlesztési feladatok összehangolt, közös ellátása.
2. A Társulás célja továbbá az Mötv. 13. § (1) bekezdés 8. és 8.a. pontjaiban meghatározott szociális, gyermekjóléti szolgáltatások és ellátások körében, az Szt. 57. §-ában meghatározott szociális alapszolgáltatási és szakosított ellátási feladatok hatékonyabb ellátása.

**III. 2. A Társulás által ellátott feladat-, és hatáskörök**

1. A társult települések közül „Tagok 1.” elnevezésű települések - melyet a megállapodás 1/a. számú melléklete tartalmaz - az alábbiakban állapodnak meg:

A Tagok 1. – ben résztvevő önkormányzatok szabad és önkéntes elhatározásukból vállalják a VÖT működtetési feladatait, melynek érdekében együttműködnek és megbízzák a társulás székhelye szerinti Közös Önkormányzati Hivatalt a feladatellátással. Ennek érdekében elhatározzák, hogy lakosonkénti – úgynevezett alapszolgáltatási - díjat fizetnek meg.

Az alapszolgáltatási díj tartalmazza 1 fő ügyintéző és 1/8-ad pénzügyi előadó bérét, járulékait és cafeteria juttatásait, továbbá a VÖT működési kiadásait, valamint a területfejlesztési feladatokat és a települések közötti koordinációt, mely feladatleírásokat, és hatásköri felsorolásokat az 1/b. melléklet tartalmaz.

A Tagok 1. – ben résztvevő önkormányzatok vállalják továbbá, hogy ezen díjat a lakosságszámuk arányában, az adott évben a KEKKH személyi adat-, és lakcímnyilvántartása adatai alapján fizetik meg, a VÖT adott évet megelőző december 31-ig meghozott társulási tanácsülési határozat alapján a VÖT által kibocsátott számla alapján a társulás a Hungária Takarékszövetkezetnél vezetett 71800013-11111087 bankszámlájára évi két egyenlő részletben március 31-ig, és szeptember 30-ig.

A Társult tagok kötelesek az alapszolgáltatási díj mértékét saját, tárgyévi költségvetésükben szerepeltetni és megfizetni.

1. A Tagok 2. – ben résztvevő – a megállapodás 2/a. mellékletében meghatározott - önkormányzatok megállapodnak, hogy kizárólag a 2/b. mellékletben felsorolt feladatokat – az általuk képviselő-testületi határozattal jóváhagyott – veszik igénybe, melyért szolgáltatási díjat – 2/c. melléklet tartalmaz - fizetnek a VÖT által negyedév utolsó hónapjának 15. napjáig kibocsátott számla ellenében.

A Társult tagok kötelesek a szolgáltatási díj mértékét saját, tárgyévi költségvetésükben szerepeltetni és megfizetni.

1. A Tagok 3. – ban résztvevő önkormányzatok – a megállapodás 3/a. mellékletében felsoroltak – kizárólag a 3/b. mellékletben meghatározott szolgáltatásokat veszik igénybe, azzal, hogy az állami támogatáson felül kizárólag azt a Tagok 3.-ban résztvevő önkormányzatot terheli fizetési kötelezettség, aki a szolgáltatást igénybe veszi, melyről a Közös Önkormányzati Hivatal (a tárgyévet követő év március 31-ig) elszámolást készít és megküld a szolgáltatást igénybe vevők részére. A szolgáltatás igénybevételéért a társult tagok a tárgyévben két alkalommal (március 31-ig és szeptember 30-ig) előleget fizetnek, a VÖT által kibocsátott előlegszámla alapján. Amennyiben az előleg nem fedezi a Közös Önkormányzati Hivatal által kimutatott költségeket, úgy a különbözet megfizetésének határideje a tárgyévet követő április 30-a.
2. A pénzügyi kötelezettségvállalással járó, a Társulás vagyonán és forrásain túli, az önkormányzatok külön többletfinanszírozását igénylő döntéseket az önkormányzatok a saját belső szabályzatuk szerint hagyják jóvá.
3. **A TÁRSULÁS SZERVEZETE ÉS MŰKÖDÉSE**

**IV.1. A társulás döntéshozó szerve, döntéshozó szervének tagjait megillető szavazatarányok**

1. A Társulás döntéshozó szerve: Társulási Tanács
2. A Társulási Tanács tagjai a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 94. § (2) bekezdésé értelmében a társult önkormányzatok képviselő-testületei által delegált tagok, akik a megállapodásban meghatározott számú szavazattal rendelkeznek.
3. A Társulási Tanács tagjai a társult önkormányzatok képviselő-testületei által delegált tagok.
4. A Társulási Tanács alakuló ülését a társulás székhely települése önkormányzatának polgármestere hívja össze. A Társulási Tanács az alakuló ülésen választja meg minősített többséggel, nyílt szavazással tagjai sorából az elnököt. Az elnök személyére a Társulási Tanács bármely tagja javaslatot tehet.
5. A Társulási Tanács elnöke:
   1. ellátja a Társulás képviseletét;
   2. összehívja a Társulási Tanács ülését;
   3. vezeti a tanácskozást;
   4. gondoskodik a döntések végrehajtásáról;
   5. éves szinten beterjeszti a tárgyévi költségvetést és munkatervet, valamint az előző évi beszámolót és zárszámadást.
6. A Társulási Tanács az elnök munkájának segítésére alelnököt választ. Azalelnök személyére az elnök tesz javaslatot. Az alelnök az elnököt, annak akadályoztatása esetén teljes jogkörrel helyettesíti.
7. A Társulási Tanács tisztújító ülését a helyi önkormányzati képviselők és polgármesterek általános választását követő 30 napon belül a társulás székhely települése önkormányzatának polgármestere hívja össze.
8. A Tagokat megillető szavazati arányok Tagcsoportonként a következőképpen alakulnak. A Társulási Tanács minden tagja a társulási megállapodás II. pontjában meghatározott lakosságszám szerinti szavazattal rendelkezik, azzal, hogy az alapszolgáltatási díj megállapításánál a Tagok 1. csoportban résztvevőket illeti meg szavazati jog, és minden települést 1-1 szavazat illet meg. A Tagokat szavazati jog kizárólag abban a Tagcsoportban és feladatellátásban illet meg, melyben részt vesznek.

**IV.2. Bizottságok**

1. A Társulási Tanács döntéseinek előkészítésére és végrehajtására, szervezésére bizottságokat alakíthat. A bizottság tagja lehet a Társulási Tanács tagja (kivéve az elnök és alelnök), a térség területén működő gazdasági szervek, valamint a lakosság önszerveződő közösségeinek képviselője. A bizottság elnöke a Társulási Tanács tagja lehet.
2. A bizottság tagjainak számát, összetételét, működésének rendjét a Társulási Tanács határozza meg.
3. A Társulási Tanács határozatai végrehajtásának ellenőrzésére a pénzügyi - gazdálkodási tevékenység figyelemmel kísérésére és vizsgálatára 5 tagú pénzügyi és ellenőrző bizottságot hoz létre.
4. A pénzügyi és ellenőrző bizottság elnökét és legalább 2 tagját a Társulási Tanács tagjai közül kell választani.
5. A pénzügyi és ellenőrző bizottság feladat-és hatáskörét a 4. sz. melléklet tartalmazza.

**IV.3. A döntéshozatal módja, a minősített döntéshozatal esetei**

1. A Társulási Tanács akkor határozatképes, ha az ülésén legalább a szavazatok felével rendelkező tag jelen van.
2. A Társulási Tanács érvényes döntéséhez a megállapodásban meghatározott számú, de legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát (egyszerű többség).
3. A minősített többséghez a megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.
4. A Társulási Tanács döntéseit határozattal fogadja el. A határozatokat az év elejétől kezdődően növekvő sorszámmal kell ellátni.
5. A határozat teljes jelölése: Völgységi Önkormányzatok Társulása Társulási Tanácsának ..../ év (hó, nap) határozata
6. A határozat rövidített jelölése: …./év (hó, nap) TT határozat
7. A Társulási Tanács kizárólagos hatáskörében dönt:
8. elnökének, alelnökénekmegválasztásáról,
9. a társulási megállapodás elfogadásának és módosításának, valamint a Társulás megszüntetésének kezdeményezéséről,
10. a szervezeti és működési szabályzat elfogadásáról,
11. költségvetés, zárszámadás elfogadásáról,
12. költségvetési intézmény, gazdálkodó szerv alapításáról, megszüntetéséről, átszervezéséről, intézmény, más szervezet közös alapításáról;
13. pályázat benyújtásáról;
14. vagyonról, a vagyonátadás feltételeiről.
15. Minősített többségű döntés szükséges:
    * 1. Társulásból történő kizáráshoz;
      2. Társulás által benyújtandó, pénzügyi hozzájárulást igénylő pályázathoz;
      3. költségvetési szerv, gazdálkodó szervezet, nonprofit szervezet és egyéb szervezet alapításához, megszüntetéséhez, átszervezéséhez;
      4. a Társulási Tanács szervezeti és működési szabályzatának elfogadásához, módosításához;
      5. a közös fenntartású intézmény alapító okiratának módosításához;
      6. a Társulási Tanács hatáskörébe utalt választás, kinevezés, felmentés, vezetői megbízás adásához, illetőleg visszavonásához, fegyelmi eljárás megindításához, fegyelmi büntetés kiszabásához;
      7. költségvetés, zárszámadás elfogadásához;

**IV.4. A Társulási Tanács működése**

1. A Társulási Tanács ülését az elnök, akadályoztatása esetén az alelnök, együttes akadályoztatásuk esetén a korelnök hívja össze és vezeti.

2. A Társulási Tanács ülését össze kell hívni:

a) a Társulási Tanács tagjai egynegyedének – napirendet is tartalmazó – indítványára, a javaslat kézhezvételétől számított 15 napon belül,

b) Tolna Megyei Kormányhivatal vezetőjének kezdeményezésére, a kezdeményezés kézhezvételétől számított 15 napon belül.

3. A Társulási Tanács ülései nyilvánosak.

4. A Társulási Tanács zárt ülést tart, illetve tarthat az Mötv. 46. § (2) bekezdésében meghatározott esetekben.

5. A Társulási Tanács üléseiről jegyzőkönyvet kell készíteni. A jegyzőkönyvnek tartalmaznia kell az Mötv. 52. § (1) bekezdésében foglaltakat.

6. A jegyzőkönyvet az elnök és a székhely település közös önkormányzati hivatalának jegyzője (a továbbiakban: jegyző) írja alá. A jegyzőkönyvet a jegyző az ülést követő 15 napon belül megküldi a Tolna Megyei Kormányhivatal vezetőjének.

7. A Társulási Tanács működésének részletes szabályait a Szervezeti és Működési Szabályzat tartalmazza.

**IV.5. A Társulási Tanács munkaszervezeti feladatainak ellátása**

1.A Társulási Tanács munkaszervezeti feladatait (döntéseinek előkészítése, végrehajtás szervezése) Bonyhádi Közös Önkormányzati Hivatal (a továbbiakban: Hivatal) látja el. Ennek keretében:

* 1. biztosítja a Társulás működéséhez (a Társulási Tanács, tisztségviselői feladatok ellátásához) szükséges tárgyi és személyi feltételeket;
  2. előkészíti a Társulási üléseket (meghívók, előterjesztések, hivatalos levelezés előkészítése, postázása, a társulási ülések jegyzőkönyveinek elkészítése, postázása);
  3. előkészíti a Társulási döntéseket és a tisztségviselők döntéseit, ellátja a társulási és tisztségviselői döntéshozatalhoz kapcsolódó nyilvántartási, sokszorosítási, postázási feladatokat;
  4. ellátja a Társulás működésével, gazdálkodásával kapcsolatos nyilvántartási, iratkezelési feladatokat;
  5. ellátja továbbá a Társulás költségvetésének előkészítésével és végrehajtásával kapcsolatos feladatokat a VI. pontban foglaltak szerint, valamint az ehhez kapcsolódó jelentések, beszámolók, elszámolások elkészítése.

1. **A KÖZÖS FENNTARTÁSÚ INTÉZMÉNY MEGNEVEZÉSE**

1. A közös fenntartású intézmények megnevezése, székhelye:

1.1. Neve: Bonyhádi Gondozási Központ

1.2. Székhelye: 7150 Bonyhád, Perczel Mór u. 29.

1.3. Tagintézményeinek, intézményegységeinek, telephelyeinek neve és székhelye:

a.) Gondozási Központ Idősek Klubja 7150 Bonyhád, Perczel u. 29.

b.) Gondozási Központ Idősek Otthona 7150 Bonyhád, Szabadság tér 2.

c.) Család- és Gyermekjóléti Központ 7150 Bonyhád, Perczel M. u. 27.

2. A közös fenntartású intézményekkel kapcsolatos alapítói és irányítási jogok gyakorlása:

2.1. Fenntartó neve: Völgységi Önkormányzatok Társulása

2.2. Teljes jogkörrel rendelkező irányító szerv: Társulási Tanács

2.3. Az alapító jog gyakorlója: a Tagok 1 csoport (lásd 1/a melléklet)

2.4. A Társulási Tanács által gyakorolt irányítási jogok:

a) a Gondozási Központ Szervezeti és Működési Szabályzatának, és házirendjének jóváhagyása;

b) az intézmény vezetője tekintetében a kinevezés és felmentés, vagy a vezetői megbízás adása, visszavonása, és az egyéb munkáltatói jogok gyakorlása;

c) a bevételi és kiadási előirányzatokkal való gazdálkodás rendszeres figyelemmel kísérése, a végrehajtás, illetve a költségvetési szerv által ellátandó közfeladatok meg nem valósításának veszélye esetén a jogszabályban meghatározott szükséges intézkedések megtétele;

d) a közfeladatok ellátásra vonatkozó, és az erőforrásokkal való szabályszerű és hatékony gazdálkodáshoz szükséges követelmények érvényesítése, számonkérése, ellenőrzése;

e) a jogszabályban meghatározott esetekben az intézmény döntéseinek előzetes és utólagos jóváhagyása;

f) egyedi utasítás kiadása feladat elvégzésére vagy mulasztás pótlására;

g) a költségvetési szerv döntésének megsemmisítése, szükség szerint új eljárás lefolytatására való utasítás.

2.5. A Társulási Tanács által gyakorolt egyéb feladat- és hatáskörök:

a) ellenőrzi a Gondozási Központ működésének törvényességét;

b) jóváhagyja a Gondozási Központ szakmai programját, valamint a szakosított ellátást nyújtó intézmény esetében a házirendet;

c) ellenőrzi és évente egy alkalommal értékeli a szakmai munka eredményességét.

3. Egyes alapítói, illetve irányítási jogok gyakorlására vonatkozó részletes rendelkezések

3.1. A Gondozási Központ alapító okiratát, valamint annak módosítását a Társulási Tanács adja ki.

Az Szt. 92/B. § (1) bekezdés h) pontja alapján a közösen fenntartott intézmény működését érintő lényeges döntés meghozatalához ki kell kérni az ellátottak országos érdekképviseleti szervezete területileg illetékes szervének véleményét. (Lényeges döntéshozatalnak minősül különösen az intézmény megszüntetése, az intézményi típus, forma megváltoztatása.)

3.2. Felek megállapodnak abban, hogy az Szt. 92. § (1) bekezdésének b) pontja alapján Bonyhád Város Önkormányzatának Képviselő-testülete alkot rendeletet a Gondozási Központ tekintetében a személyes gondoskodást nyújtó ellátásokról, azok igénybevételéről, valamint a fizetendő térítési díjakról azzal, hogy a rendeletet a Társulási Tanács véleményezi.

3.3. Az Szt. 92. § (3) bekezdése szerint a szolgáltatástervezési koncepciót a Társulás készíti el, valamint kétévente felülvizsgálja, és aktualizálja azzal, hogy a szolgáltatástervezési koncepciót a Társulás munkaszervezeti feladatait ellátó Hivatal készíti elő, és a Társulási Tanács fogadja el.

3.4. A Gondozási Központ működéséről, a szakmai munka eredményességéről évente egy alkalommal az intézményvezető beszámolót készít, amelyet a Társulási Tanács elnöke a Társulási Tanács elé terjeszt jóváhagyás céljából. A beszámolót a társult települések önkormányzatai részére is meg kell küldeni.

4. A közös fenntartású intézmény tekintetében a munkáltatói jogok gyakorlása

4.1. A Gondozási Központot igazgató vezeti. Az igazgatót a Társulás Tanácsa nevezi ki nyilvános pályázat útján - minősített többséggel - a közalkalmazottak jogállásáról szóló 1992. évi XXXIII. tv. 23. § (1)-(3) bekezdése alapján**,** a személyes gondoskodást nyújtó szociális intézmények szakmai feladatairól és működésük feltételeiről 1/2000. (I. 7.) SZCSM rendeletben foglaltak képesítési előírásoknak megfelelően.

A foglalkoztatottak közalkalmazotti kinevezése a közalkalmazottak jogállásáról szóló 1992. évi XXXIII. évi tv.(Kjt.) 21.§(1-3);21/A§ (1-4) bekezdése, a munkaviszonnyal alkalmazottak a munka törvénykönyvéről szóló 2012. évi I. törvény (Mt.)42-49.§ alapján történik, a kinevezési jogkört az igazgató gyakorolja.

4.2. Az Idősek Otthona és a Családsegítő és Gyermekjóléti Központ intézményegység vezetőit az igazgató bízza meg Bonyhád Város Önkormányzata Képviselő-testülete véleményének kikérésével. Ez a rendelkezés vonatkozik a megbízás visszavonására és a fegyelmi jogkör gyakorlására is. Az Idősek Otthona és a Családsegítő és Gyermekjóléti Központ intézményegység vezetője közalkalmazott, aki felett az egyéb munkáltatói jogokat az intézményvezető gyakorolja.

4.3. A Gondozási Központ alkalmazottaival kapcsolatos munkáltatói jogköröket az igazgató személyesen gyakorolja. Az igazgató az Idősek Otthona és a Családsegítő és Gyermekjóléti Központ intézményegység alkalmazásban álló munkavállalók tekintetében a munkáltatói jogokat az intézményegység vezetőjének egyetértésével gyakorolja.

1. **A TÁRSULÁS KÖLTSÉGVETÉSE, A TAGOK KÖLTSÉGVISELÉSE**

**VI. 1. A Társulás költségvetése**

1. A Társulás költségvetéséből finanszírozza és látja el feladatait. A Társulás éves költségvetés alapján működik. A költségvetést a Társulási Tanács önállóan, költségvetési határozatban állapítja meg.
2. A közösen fenntartott intézmény költségvetése a Társulás költségvetésének részét képezi.
3. A Társulás tekintetében a Bonyhádi Közös Önkormányzati Hivatal látja el az államháztartásról szóló 2011. évi CXCV. törvény 6/C. § (2) bekezdés c) pontja szerinti feladatokat: a Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatokat. A feladat ellátásával kapcsolatos jogosultságokat és kötelezettségeket a Hivatal a gazdálkodás rendjét szabályozó belső szabályzataiban a Társulásra vonatkozóan elkülönülten szabályozza.
4. A Társulás által fenntartott intézmény tekintetében a VI.1.3. pontjában nevesített feladatokat Bonyhád Város Önkormányzata Gazdasági Ellátó Szervezet látja el.
5. A Társulás költségvetésének felügyeletét a pénzügyi és ellenőrző bizottság végzi. A pénzügyi ellenőrző bizottság ennek keretében betekinthet a Társulás könyvelésébe, nyilvántartásaiba, megvizsgálhatja a megkötött szerződéseket. A Társulás tagjaitól, alkalmazottaitól felvilágosítást kérhet.
6. A Társulás költségvetési javaslata, a beszámolók, a mérleg, az éves pénzügyi terv csak a pénzügyi és ellenőrző bizottság véleményével együtt terjeszthető a Társulási Tanács elé.

**VI. 2. A Tagok költségviselése**

1. A közösen fenntartott intézmény költségvetésének, illetve módosításának tervezetét a polgármesterek előzetesen egyeztetik. A Társulás költségvetését és zárszámadását a jegyző készti elő, és a Társulási Tanács elnöke terjeszti elő a Társulási Tanács ülésére. A költségvetésre és a zárszámadásra vonatkozó előterjesztést a társult önkormányzatok képviselő-testületeinek is jóvá kell hagyniuk abban az esetben, hogy ha a tagönkormányzatoknak a költségvetés, illetve a zárszámadás alapján fizetési kötelezettségük keletkezik a Társulás felé.

2. A Társulás feladat-ellátásnak fedezetét egyrészt az alapszolgáltatási díjak, másrészt a szolgáltatási díjak, harmadrészt a Gondozási Központ működésének fedezetéül a mindenkori éves költségvetésről szóló törvényben meghatározott feladatra rendelt állami támogatás, a társulási feladatellátás révén igénybe vehető állami támogatás, a közösen fenntartott intézmények működtetéséből származó bevétel, valamint a pályázati támogatások szolgálnak.

3. Amennyiben a pénzügyi elszámolás eredményeképpen megállapítható, hogy a Gondozási Központ működésének fedezetéül szolgáló, a megállapodás VI.1.5. pontjában meghatározott finanszírozási összegek nem elégségesek, a többletköltségeket az önkormányzatok a Gondozási Központon keresztül igénybe vett szolgáltatási soronként, a Hivatal által kimutatott költségek alapján fizetik meg. Amennyiben a Gondozási Központ költségei meghaladják az állami és a fent ismertetett önkormányzati támogatások összegét, úgy a települések lakosságszámarányukban járulnak hozzá a költségekhez.

4. A Társulás nevében kötelezettséget vállalni és utalványozni az elnök vagy az általa felhatalmazott személy jogosult. A Gondozási Központ előirányzatai tekintetében kötelezettséget vállalni és utalványozni csak az igazgató jogosult. A kötelezettségvállalás pénzügyi ellenjegyzésére a Társulás esetében a Hivatal pénzügyi osztályvezetője, vagy a jegyző által felhatalmazott pénzügyi szakképesítéssel rendelkező köztisztviselő jogosult. A Gondozási Központtekintetében a kötelezettségvállalás pénzügyi ellenjegyzésére Bonyhád Város Önkormányzata Gazdasági Ellátó Szervezetének szabályzata rendelkezik.

5. A kötelezettségvállalás, pénzügyi ellenjegyzés, teljesítés igazolása, érvényesítés, utalványozás és adatszolgáltatás rendjére egyebekben a vonatkozó jogszabályok rendelkezéseinek figyelembe vételével a Hivatal gazdálkodási szabályzatában foglaltak az irányadóak.

6. Amennyiben valamely tagönkormányzat vállalt pénzügyi hozzájárulása, illetve jelen megállapodás céljainak megvalósítása érdekében meghatározott fejlesztés, beruházás vonatkozásában vállalt fizetési kötelezettségének teljesítését illetően 15 napot elérő késedelembe esik, a Társulás mindenféle előzetes felszólítás nélkül jogosult és köteles a követelést a határidő eredménytelen elteltét követő 10 napon belül jelen megállapodás elválaszthatatlan 5. számú mellékletét képező felhatalmazó nyilatkozat alapján beszedési megbízással érvényesíteni. A beszedési megbízás eredménytelensége esetén a Társulás a követelést bírósági úton érvényesíti.

7. Amennyiben a Társulás felé a székhely önkormányzatnak áll fenn tartozása, a beszedési megbízás érvényesítésére a Társulás azon legnagyobb lakosságszámmal rendelkező tagönkormányzata jogosult, akinek a Társulás felé tartozása nem áll fenn.

8. Tagönkormányzatok vállalják, hogy a VI.2.6. pontban meghatározott felhatalmazó nyilatkozatot a jelen megállapodás elválaszthatatlan 5. számú mellékletében szereplő tartalommal számlavezető hitelintézetüknél megteszik és azt a Társulás felé a nyilatkozat egy eredeti példányának megküldésével igazolják jelen - valamennyi tagönkormányzat által aláírt - megállapodás kézbesítésétől számított 8 napon belül.

1. **A TÁRSULÁS VAGYONA, ÉS A VAGYONÁTADÁS FELTÉTELEI, A TULAJDONOSI JOGOK ÉS KÖTELEZETTSÉGEK GYAKORLÁSÁNAK RENDJE**

**VII. 1. A Gondozási Központ tekintetében**

1. Bonyhád Város Önkormányzata térítésmentesen biztosítja a Gondozási Központ és intézményegységei működéséhez szükséges ingatlanokat – felsorolását a megállapodás 1. függeléke tartalmazza - azok jelenlegi berendezési és felszerelési tárgyaival együtt azzal, hogy jelen megállapodás az ingatlanok és a meglévő ingóságok tulajdonjogi helyzetét nem érinti.
2. Szerződő felek vállalják, hogy a helyszíni feladatteljesítés esetén az ahhoz szükséges, rendeltetésszerű működésre alkalmas helyiséget saját költségükön biztosítják a Gondozási Központ munkatársai számára a vállalt feladatok teljesítése érdekében és finanszírozzák annak fenntartását.

**VII. 2. A központi háziorvosi orvosi ügyelet tekintetében**

1. Bonyhád Város Önkormányzata a Bonyhád, Bajcsy-Zsilinszky u. 25. szám alatt található ingatlanban biztosít helyet térítésmentesen a hétközi és hétvégi háziorvosi ügyelet számára.
2. A háziorvosi ügyelet pályázatból beszerzett orvosi és irodai eszközei a VÖT leltári nyilvántartásában találhatóak.

**VII. 3. Egyéb vagyon tekintetében**

1. A VÖT ingóságáról kisértékű és nagyértékű leltári nyilvántartást vezet.

**VII. 4. A vagyonra vonatkozó közös rendelkezések**

1. A Társulás feladatai ellátásához saját vagyonnal rendelkezik.

A Társulás vagyonát az alábbi anyagi források biztosítják:

1. A Társulásban részt vevő tagok befizetései,
2. A Társulás szolgáltatásait igénybevevők díjbefizetései,
3. Az egyes tagok által tett vagyoni hozzájárulások (tárgyi eszközök, immateriális javak, vagyoni értékű jogok, stb.),
4. központi költségvetési támogatások,
5. pályázati úton elnyert támogatások,
6. egyéb bevételek.
7. A Társulás tagjai a feladatok ellátása érdekében ingóságok (eszközök, berendezési tárgyak, gépjármű, stb.), továbbá ingatlanra vonatkozó jogok átengedésével is hozzájárulhatnak az eredményes működéshez. Az átengedés feltételeit a tag és a Társulás közötti külön megállapodás tartalmazza.
8. A Társulás által a működés során, adásvétel vagy egyéb jogcímen szerzett vagyontárgyak feletti tulajdonjog a Társulást illeti, azzal, hogy a Társulás által fenntartott Gondozási Központ tekintetében az ingó vagyon tulajdonjoga Bonyhád Város Önkormányzatát illeti meg. A Társulást illeti a vagyon szaporulata.
9. A Társulás vagyona feletti tulajdonosi jogosítványok gyakorlására a Társulási Tanács jogosult, egyben viseli a tulajdonost terhelő kötelezettségeket.
10. A Társulás vagyonának átadása (ideértve az értékesítést is) értékhatárra tekintet nélkül a Társulási Tanács kizárólagos hatáskörébe tartozik. A vagyonátadásról előzetesen állást foglal a pénzügyi és ellenőrző bizottság is. Vagyonátadásra csak abban az esetben kerülhet sor, ha az átadandó vagyon kistérségi közszolgáltatás biztosítását szolgálja.
11. A Társulás vagyonának támogatásával létrejött vagyoni rész ingatlan esetében 10 évig, egyéb vagyon esetében 5 évig - jogszabályban meghatározott eseteket kivéve - nem idegeníthető el.
12. A Társulás gazdálkodó szervezetet alapíthat, illetve vállalkozásban vehet részt, azonban felelőssége nem haladhatja meg vagyoni hozzájárulásának mértékét.
13. A Társulás által elnyert támogatás felett a Társulás rendelkezik és felelős a jogszerű felhasználásáért.
14. A Társulás megalakulásától számított 3 éven belüli megszűnése esetén - a feladat jogszabály általi megszűnését kivéve - a feladatra jóváhagyott támogatást kamattal növelt összegben tartoznak visszafizetni a tagok a központi költségvetésbe.
15. Amennyiben a társulás támogatásban részesült és a tag(-ok) kilépése eredményeként a Társulás már nem felel meg a támogatás elnyeréséhez szükséges feltételeknek, úgy a kilépő tag(-ok) köteles(-ek) a kilépő önkormányzatra lakosság szám szerint jutó támogatásnak megfelelő összeget kamattal növelten a központi költségvetésnek megfizetni.
16. **A TÁRSULÁS SZOLGÁLTATÁSAI IGÉNYBEVÉTELÉNEK A TÁRSULÁS ÁLTAL MEGHATÁROZOTT** **FELTÉTELEI**
    * 1. A Társulás szolgáltatásainak igénybevételi feltételeit a III.2. pont, valamint a mellékletek és ezen pont tartalmazza.
      2. A Társulás nyújtott szolgáltatások igénybevételéről a társult települések képviselő-testületei szabadon dönthetnek.
      3. Szolgáltatást igényelni naptári év első, lemondani naptári év utolsó napjával lehet, azonban erről legalább hat hónappal korábban kell döntenie a képviselő-testületnek,

majd döntéséről haladéktalanul értesítenie kell a Társulási Tanácsot.

**IX. A TÁRSULÁS MŰKÖDÉSÉNEK ELLENŐRZÉSE, CSATLAKOZÁS, KIVÁLÁS, KIZÁRÁS, MEGSZŰNÉS**

**IX. 1. A társulás működésének ellenőrzése**

1. A Társulás működésének ellenőrzése belső ellenőrzés keretében történik. Az éves ellenőrzési tervet a Társulási Tanács az előző év december 31. napjáig hagyja jóvá.
2. A Társulás gazdálkodását az Állami Számvevőszék, valamint a jogszabály által arra feljogosított szervezetek ellenőrzik.
3. A Társulás működése felett a Tolna Megyei Kormányhivatal törvényességi felügyeletet gyakorol.
4. A Társulás tagjai – az általuk delegált képviselők útján ellenőrizhetik a Társulás működését célszerűségi és gazdasági szempontból.
5. A Társulási Tanács elnöke minden évben beszámol a Társulási Tanácsnak a társulás előző évi tevékenységéről, pénzügyi helyzetéről, a társulási cél megvalósulásáról. A beszámolót a társult települések önkormányzatai részére meg kell küldeni.

**IX. 2. Csatlakozás**

1. A Társuláshoz csatlakozni csak a naptári év első napjával lehet. A csatlakozás iránti kérelmet a Társulási Tanács Elnökéhez kell benyújtani.

2. A csatlakozásról szóló döntést legalább 6 hónappal korábban, minősített többséggel kell meghozni és arról a Társulási Tanácsot értesíteni kell.

3. A Társuláshoz történő csatlakozáshoz való hozzájárulásról a Társulásban részt vevő valamennyi települési önkormányzat képviselő-testületének minősített többséggel hozott döntése szükséges.

4. A csatlakozó önkormányzat által a Társulásnak fizetendő pénzbeli hozzájárulásról, illetőleg a felajánlott vagyontárgyak (vagyoni értékű jogok) átvételéről a Társulási Tanács dönt.

**IX. 3. Kiválás, kizárás**

1. A társulásból kiválni a naptári év utolsó napjával lehet.

2. A kiválásról szóló döntést legalább 6 hónappal korábban, minősített többséggel kell meghozni és arról a Társulási Tanácsot értesíteni kell.

3. Kizárás

A Társulási Tanács minősített többséggel elfogadott határozatával a naptári év utolsó napjával kizárhatja a Társulás azon tagját, amely e megállapodásban foglalt kötelezettségének ismételt felhívásra határidőben nem tett eleget.

**IX. 4. A Társulás megszűnése**

1. A társulás megszűnik:

a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;

b) ha a társulás tagjai minősített többséggel azt elhatározzák;

c) a törvény erejénél fogva;

d) a bíróság jogerős döntése alapján.

2. A Társulás megszűnése esetén a Társulás tagjai kötelesek egymással elszámolni.

3. A Társulás meglévő vagyona és annak szaporulata – a Társulást terhelő kötelezettségek kiegyenlítését követően – a Társulás tagjait vagyoni hozzájárulásuk arányában illeti meg.

4. A vagyonfelosztás fontosabb elvei:

a) a használatba adott ingatlanokat, meglévő ingóságokat a tulajdonos birtokába kell adni,

b) a meglévő tulajdonba adott ingóságokat természetben kell kiadni, ennek hiányában pénzben megváltani,

c) tulajdonba adott ingatlan az eredeti tulajdonos önkormányzatot illeti meg,

d) a társulás által szerzett vagyont – a tagok eltérő rendelkezése hiányában – lakosságszám arányosan kell felosztani.

5. A Társulásból történő kiválás, kizárás esetén a tag által a Társulásba bevitt vagyonnal el kell számolni. A vagyon kiadására az Mötv. 90. § (4)-(5) bekezdésében foglaltakat kell alkalmazni.

**X. VEGYES ÉS ZÁRÓ RENDELKEZÉSEK**

1. Jelen társulási megállapodás 2016. január 1-jén lép hatályba.
2. Jelen társulási megállapodás hatályba lépésével egyidejűleg hatályát veszti a 2004. június 23. napján kelt Völgységi Önkormányzatok Társulása társulási megállapodása.
3. A Társulási megállapodást a Társulás tagjai módosíthatják, illetve törvényben, kormányrendeletben meghatározottak szerint módosítják. A társulási megállapodást a helyi önkormányzati általános választásokat követő 6 hónapon belül a tagok felülvizsgálják.
4. Felek jelen megállapodás értelmezésével, illetve teljesítésével kapcsolatos jogvitáikat a Szekszárdi Közigazgatási és Munkaügyi Bíróság illetékességi körébe utalják.
5. A bírósági eljárás kezdeményezését megelőzően legalább 8 nappal a felek kötelesek a vitás kérdésekre vonatkozóan álláspontjaikat egyeztetni, amelyről jegyzőkönyv készül.
6. Az egyeztetés sikertelensége esetén a vitás kérdés a bíróság elé terjeszthető.
7. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, a szociális igazgatásról és szociális ellátásokról szóló 1993. évi III. törvény, valamint a vonatkozó egyéb jogszabályok rendelkezései az irányadók.

Jelen megállapodást a felek átolvasás és együttes értelmezés után, mint akaratukkal mindenben megegyezőt jóváhagyólag aláírják.

Bonyhád, 2015. október 27.

|  |  |  |
| --- | --- | --- |
| **Önkormányzat** | **Jelen megállapodást elfogadó határozat száma** | **Polgármester aláírása, pecsét** |
| Aparhant Község Önkormányzata  7186 Aparhant, Kossuth u. 34.  Képviseli: Csóka Attila |  |  |
| Bátaapáti Község Önkormányzata  7164 Bátaapáti, Petőfi u. 4.  Képviseli: Darabos Józsefné |  |  |
| Bonyhád Város Önkormányzata  7150 Bonyhád, Széchenyi tér 12.  Képviseli: Filóné Ferencz Ibolya |  |  |
| Bonyhádvarasd Község Önkormányzata 7158 Bonyhádvarasd, Kossuth u. 27.  Képviseli: Csibi Zsolt |  |  |
| Cikó Község Önkormányzata  7161 Cikó, Iskola tér 1.  Képviseli: Haures Csaba |  |  |
| Felsőnána Község Önkormányzata  7175 Felsőnána, Rákóczi F. u. 2/A.  Képviseli: Bognár László |  |  |
| Grábóc Község Önkormányzata  7162 Grábóc, Rákóczi u. 84.  Képviseli: Takács László |  |  |
| Györe Község Önkormányzata  7352 Györe, Petőfi u. 3.  Képviseli: Filamella Tibor |  |  |
| Izmény Község Önkormányzata  7353 Izmény, Fő u. 23.  Képviseli: Kelemen Ferenc |  |  |
| Kakasd Község Önkormányzata  7122 Kakasd, Rákóczi F. u. 285.  Képviseli: Bányai Károly |  |  |
| Kéty Község Önkormányzata  7174 Kéty, Petőfi S. u. 70.  Képviseli: Gödrei Zoltán |  |  |
| Kisdorog Község Önkormányzata  7159 Kisdorog, Kossuth u. 187.  Képviseli: Klein Mihály |  |  |
| Kismányok Község Önkormányzata 7356 Kismányok, Kossuth L. u. 49.  Képviseli: Simon László |  |  |
| Kisvejke Község Önkormányzata  7183 Kisvejke, Rákóczi F. u. 95.  Képviseli: Höfler József |  |  |
| Lengyel Község Önkormányzata  7184 Lengyel, Petőfi u. 53.  Képviseli: Lőrincz Andrea |  |  |
| Mórágy Község Önkormányzata  7165 Mórágy, Alkotmány u. 3.  Képviseli: Glöckner Henrik |  |  |
| Mőcsény Község Önkormányzata  7163 Mőcsény, Béke u. 2.  Képviseli: Krachun Elemér |  |  |
| Mucsfa Község Önkormányzata  7185 Mucsfa, Kossuth u. 50.  Képviseli: Antal József |  |  |
| Murga Község Önkormányzata  7176 Murga, Szabadság u. 124.  Képviseli: Felkl Márton |  |  |
| Nagymányok Város Polgármesteri Hivatala  7355 Nagymányok, Dózsa Gy. u. 28.  Képviseli: Karl Béla |  |  |
| Nagyvejke Község Önkormányzata  7186 Nagyvejke, Fő u. 20.  Képviseli: Nagy Miklós |  |  |
| Tevel Község Önkormányzata  7181 Tevel, Fő u. 288.  Képviseli: Héri Lászlóné |  |  |
| Községi Önkormányzat Váralja  7353 Váralja, Kossuth L. u. 203.  Képviseli: Sziebert Éva |  |  |
| Závod Község Önkormányzata  7182 Závod, Új u. 13.  Képviseli: László Attila |  |  |
| Zomba Község Önkormányzata  7173 Zomba, Fő tér 1.  Képviseli: Szűcs Sándor |  |  |

**1. a melléklet**

A Tagok 1 csoportban résztvevő települési önkormányzatok:

Aparhant, Bátaapáti, Bonyhád, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagymányok, Nagyvejke, Tevel, Váralja, Závod.

**1. b melléklet**

A Tagok 1 csoportba tartozó önkormányzatok által befizetett alapszolgáltatási díjból ellátandó feladatok:

1. **A VÖT működésének költsége:**

1.1. A társulás működtetéséhez kapcsolódó kiadások (irodai kiadások)

1.2. A társulás ügyintézőjének munkabére, járulékai, caffeteria juttatása

1.3. A társulás pénzügyi ügyintézője munkabérének, járulékainak, caffeteria

juttatásainak 1/8-ada

1. **Területfejlesztési feladatok ellátása:**

Az önkormányzati társulás területfejlesztési feladatkörében összehangolja a Társulás tagjai, és a térség területén működő gazdasági szervezetek fejlesztési elképzeléseit. Ennek érdekében:

1. folyamatos kapcsolatot tart a megyei önkormányzattal, a regionális fejlesztési ügynökséggel, a térségben működő közigazgatási szervekkel, intézményekkel, a fejlesztési szükségletek és a bevonható helyi források feltárása érdekében,
2. vizsgálja és értékeli a térség társadalmi, gazdasági helyzetét, adottságait,
3. közreműködik a térség területfejlesztési koncepciójának kidolgozásában és elfogadásában,
4. elősegíti a fejlesztési források hatékony, a települések szoros együttműködését erősítő felhasználását,
5. a térségi területfejlesztési program figyelembe vételével előzetesen véleményt nyilvánít a meghirdetett központi és regionális pályázatokra az illetékességi területéről benyújtott támogatási kérelmekkel kapcsolatban, feltéve, ha ez a jogkör a pályázati felhívásban is szerepel,
6. megállapodást köthet a helyi önkormányzatokkal, önkormányzati társulásokkal, a megyei önkormányzattal, a térségifejlesztési tanáccsal, saját térségi fejlesztési programjai finanszírozására és megvalósítására,
7. közreműködik a térségben kialakult társadalmi, gazdasági, és foglalkoztatási válsághelyzetek kezelésében,
8. koordinálja a térségben a területfejlesztésben érdekelt szervezetek együttműködését, együttműködik állami és civil szervezetekkel,
9. a térségben összegyűjti és további előkészítésre alkalmassá teszi a gazdasági és társadalmi szervezeteknek a fejlesztési programokkal, projektekkel kapcsolatos elképzeléseit
10. **Települések közötti koordináció**: térségi rendezvénynaptár, szervezeti honlap, Völgységi Értéktár kezelése, a Völgységi Értéktár Bizottság működtetése, és a rendezvénysátor ügyintézése.

**2. b melléklet**

A Tagok 2. számára a VÖT által ellátott feladatok:

1. **Az egészségügyi alapellátás:**

* 2015. évi CXXIII. tv. 5.§ (1) bek. c) pontja alapján a hétközi és hétvégi háziorvosi ügyelet együttes szervezése.
* A hétközi és hétvégi háziorvosi ügyelet feladatának ellátását egészségügyi ellátási szerződés alapján, a „BZS” Egészségügyi Szolgáltató Betéti Társaság (7150 Bonyhád, Mónus Illés u. 86.) végzi.

1. **Belső ellenőrzési feladatok ellátása:**

A társulás ellátja az *Mötv. 119.§ (4) bek*. és a *370/2011. (XII.31.) Korm. rendelet* alapján a társult önkormányzatok és intézményei belső ellenőrzési feladatait.

A belső ellenőrzési feladatok ellátását külön kötött Feladat-ellátási megállapodás alapján Bonyhád Város Önkormányzata látja el, a Bonyhádi Közös Önkormányzati Hivatal Belső ellenőrzési csoportja útján. A feladat ellátása a jegyzők belső ellenőrzéssel kapcsolatban a hatályos jogszabályokban előírt felelősségét nem érinti.

A belső ellenőrzés feladata, hogy a társulás, valamint a társulást alkotó önkormányzatok szervezeti egységeinél és az önkormányzat által felügyelt önálló- és részben önállóan gazdálkodó, az előirányzatok felett részjogkörrel rendelkező intézményeknél rendszeres, tervszerinti átfogó-, cél-, téma- és utóvizsgálatokat, valamint a tervezett tartalék időalap terhére az önkormányzatok polgármestere, vagy jegyzője illetve a jegyző jóváhagyása mellett a belső ellenőrzési csoport vezetője, (továbbiakban: belső ellenőrzési vezető), valamint társulás elnökének, kezdeményezésére esetileg elrendelt ellenőrzéseket végezzen.

Belső ellenőrzési vezető feladata:

* elkészíti és aktualizálja a belső ellenőrzési kézikönyvet, gondoskodik arról, hogy minden önkormányzat rendelkezzen kézikönyvvel.
* összeállítja, és a kockázatelemzéssel alátámasztja a stratégiai és éves ellenőrzési terveket,
* gondoskodik a belső ellenőrök szakmai továbbképzéséről
* vizsgálja és értékeli – és ennek során elegendő bizonyítékkal alátámasztva megfelelő bizonyosságot ad arra vonatkozóan -, hogy a szervezetek, szervezeti egységek vezetői által kialakított és működtetett kockázatkezelési, ellenőrzési és irányítási rendszerek és eljárások megfelelnek –e a szabályozott követelményeknek;
* vizsgálja és értékeli a szervezeti egységek vezetői által kidolgozott folyamatszabályozások és az arra épülő ellenőrzési nyomvonalak alapján az előzetes és utólagos vezetői ellenőrzési rendszer (FEUVE) kiépítésének, működésének jogszabályoknak és szabályzatoknak történő megfelelősségét, a rendszer aktualizáltságát;
* vizsgálja és értékeli a pénzügyi irányítási és ellenőrzési rendszerek működésének gazdaságosságát, hatékonyságát és eredményességét, az éves költségvetések megalkotásának, végrehajtásának szabályosságát, törvényességét;
* vizsgálja a rendelkezésre álló erőforrásokkal való gazdálkodást, a vagyon megóvását és gyarapítását, valamint az elszámolások, beszámolók megbízhatóságát, az átadott költségvetési források jogszerű felhasználását;
* a vizsgált folyamatokkal kapcsolatban megállapításokat és ajánlásokat tesz, valamint elemzéseket, értékeléseket készít a vizsgált költségvetési szervezet, szervezeti egység vezetője számára a működés eredményességének növelése, valamint a folyamatba épített, előzetes és utólagos vezetői ellenőrzési, és belső ellenőrzési rendszerek javítása, továbbfejlesztése érdekében;
* ajánlásokat és javaslatokat fogalmaz meg a kockázati tényezők, hiányosságok megszüntetése, kiküszöbölése érdekében;
* nyomon követi az ellenőrzési jelentések alapján megtett intézkedéseket;
* átfogó értékelést ad a költségvetési szerv (pénzügyi) irányítási és kontroll, valamint kockázatkezelési rendszeréről, és nyilatkozik ezen rendszerek megfelelőségéről és hatékonyságáról;
* a költségvetési szerv (pénzügyi) irányítási és kontroll rendszeréhez kapcsolódó minden lényeges megállapításról beszámol és tájékoztatást ad az esetleges fejlesztési javaslatairól;
* rendszeres időközönként tájékoztatást ad a Jegyző Klub szakmai kollégiumának az éves ellenőrzési terv végrehajtásának helyzetéről, az elvégzett ellenőrzések eredményeiről, a tervtől való eltérés okairól, valamint a belső ellenőrzési egység feladatainak ellátásához szükséges személyi és tárgyi feltételek meglétéről;
* elkészíti a költségvetési szervek belső ellenőrzéséről szóló 370/2011. (XII.31.) Korm. rendelet szerinti beszámolót
* ellátja a számára jogszabályok, szabályzatok, egyéb dokumentumok által meghatározott feladatokat.

1. **A fogyatékossággal együtt élő személyek nappali ellátása:**
   * Szt. 65/F § alapján
   * A Társulás feladatellátási szerződéssel, az „Összefogás” Közhasznú Alapítvány által működtetett Együtt 1 másért Nappali Foglalkoztatóval biztosítja a fogyatékossággal együtt élők nappali ellátását.
2. **Völgységi Hírlevél**

* A térség közéleti és közérdekű információs lapjának megjelentetése, mely a tagok önkéntesen felvállalt feladata.

**3. b melléklet**

A Tagok 3. számára a VÖT által ellátott feladatok:

1. *Alap családsegítés* 
   * Jogszabályi hivatkozás: Szt. 64.§ (4) és 86. § (1) bek.
2. *Kiegészítő gyermekjóléti szolgáltatások*

* Jogszabályi hivatkozás: Gyvt. 40.§
* 2.1. Utcai szociális munka: Gyvt. 40.§ (2) aa)
* 2.2. Kapcsolattartási ügyelet: Gyvt. 40.§ (2) ab)
* 2.3. Gyermekvédelmi készenléti szolgálat: Gyvt. 40.§ (2) ad)
* 2.4. Jogi tájékoztatás és pszichológiai tanácsadás: Gyvt. 40. § (2)ae
* 2.5. Családkonzultáció, terápia, családi döntéshozó konferencia: Gyvt. 40.§ (2) af)
* 2.6. Óvodai és iskolai szociális segítő tevékenység: Gyvt. 40.§ (ag
* 2.7. Hatósági intézkedésekhez kapcsolódó gyermekvédelmi tevékenységek ellátása: Gyvt. (2) ba)-bf)
* 2.8. Szakmai támogatás a területi gyermekjóléti szolgálatok számára: Gyvt. 40. § (2) c)

1. *Támogató szolgálat*

* Jogszabályi hivatkozás: 65/C.§

1. *Idősek otthona*

* Jogszabályi hivatkozás: Szt. 67-68.§

1. *Házi segítségnyújtás*

* Jogszabályi hivatkozás: Szt. 63. §

1. *Jelzőrendszeres házi segítségnyújtás*

* Jogszabályi hivatkozás: Szt. 65.§

1. *Étkeztetés és nappali ellátás*

* Jogszabályi hivatkozás: Szt. 62.§

1. *Tanyagondnoki szolgálat*

* Jogszabályi hivatkozás: Szt. 60.§

**4. melléklet**

**Pénzügyi és ellenőrző bizottság feladat-és hatásköre**

1. Véleményezi az éves költségvetési javaslatot és a végrehajtásáról szóló féléves, éves beszámoló tervezeteit;
2. Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyon növekedés, -csökkenés) alakulását, értékeli az azt előidéző okokat;
3. Vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;
4. Ellátja a társulási tanács határozatában meghatározott egyéb feladatokat.
5. A pénzügyi bizottság vizsgálati megállapításait a társulási tanáccsal haladéktalanul közli. Ha a társulási tanács a vizsgálati megállapításokkal nem ért egyet vagy a szükséges intézkedéseket nem teszi meg, a vizsgálati jegyzőkönyvet az észrevételeivel együtt megküldi az Állami Számvevőszéknek.

**5. melléklet**

**Felhatalmazás**

*……………………………………………………*

*a hitelintézet neve és címe*

A Bonyhádon, 2016. január 1-jén hatályba lépett Völgységi Önkormányzatok Társulását létrehozó társulási megállapodás VI.2. fejezet 6-8. pontja alapján ……………………………. Önkormányzata (…….. …………………………, …………………….. u. ………… sz., képviseli: …………………… polgármester) felhatalmazza a Völgységi Önkormányzatok Társulásának elnökét, illetve alelnökét (Völgységi Önkormányzatok Társulása, 7150 Bonyhád Széchenyi tér 12. képviseli: Potápi Árpád János elnök, illetve ………………….. alelnök) mint jogosultat, hogy a társulási megállapodásból eredő lejárt követelését a(z) …………………………....-nál/-nél vezetett …………………………………. pénzforgalmi jelzőszámú számlája terhére külön engedély, vagy nyilatkozat nélkül beszedési megbízással érvényesíthesse a Ptk. szerinti elévülési határidőn belül.

A számlatulajdonos kötelezettséget vállal arra, hogy amennyiben a fenti számlát megszünteti, új számlát nyit, erről a tényről és annak adatairól Völgységi Önkormányzatok Társulását írásban 5 munkanapon belül tájékoztatja, továbbá az új számlára új felhatalmazást nyújt be a hitelintézet felé.

Jelen felhatalmazás visszavonásig érvényes, mely visszavonás a számlatulajdonos és a beszedési megbízás jogosultjának közösen tett nyilatkozatával lehetséges.

**Kelt: …………………, ………. év ………………………. hó …… nap**

……………………..………………………………

*a számlatulajdonos cégszerű aláírása és bélyegzője*

**Záradék:**

A felhatalmazást nyilvántartásba vettük, és vállaljuk, hogy beszedési megbízás visszavonása csak a számlatulajdonos és a jogosult közösen tett nyilatkozatával történhet.

……………………………….

a hitelintézet cégszerű aláírása és bélyegzője

* 1. **függelék**

**A közös fenntartású intézmény tagintézményeinek, intézményegységeinek neve, székhelye és helyrajzi száma:**

1. Gondozási Központ Idősek Klubja

7150 Bonyhád, Perczel u. 29.

Hrsz. 7/3

1. Gondozási Központ Idősek Otthona

7150 Bonyhád, Szabadság tér 2.

Hrsz. 89/2

1. Család-és Gyermekjóléti Központ

7150 Bonyhád, Perczel M. u. 27.

Hrsz. 10/1

* 1. **függelék**

**A Társulás által ellátott feladatok a kormányzati funkciók rendje szerint** (a 68/2013. (XII. 29.) NGM rendelet alapján)

011130 Önkormányzatok és önkormányzati hivatalok jogalkotó és általános igazgatási tevékenysége

041140 Területfejlesztés igazgatása

072112 Háziorvosi ügyeleti ellátás

082091 Közművelődés – közösségi és társadalmi részvétel fejlesztése

082092 Közművelődés – hagyományos közösségi kulturális értékek gondozása

083030 Egyéb kiadói tevékenység

084032 Civil szervezetek programtámogatása

101221 Fogyatékossággal élők nappali ellátása

102030 Idősek, demens betegek nappali ellátása

107051 Szociális étkeztetés

107052 Házi segítségnyújtás

107055 Falugondnoki, tanyagondnoki szolgáltatás

101222 Támogató szolgáltatás fogyatékos személyek részére

107053 Jelzőrendszeres házi segítségnyújtás

104042 Gyermekjóléti szolgáltatások

107054 Családsegítés